[{"text_idx": "#000002", "text": "UudisedKultuurAKEesti uudisedSportVa\u0308rsked raadiouudisedVa\u0308lisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv"}, {"text_idx": "#000003", "text": "Olkiluoto seisak ohustaks Eesti elektrivarustust ainult koos muude ootamatustega"}, {"text_idx": "#000005", "text": "Soome Olkiluoto tuumajaama a\u0308sja valminud kolmanda reaktori to\u0308o\u0308katkestus Eesti elektriga varustatust otseselt ei ohusta, aga kui samal ajal toimub ka muid rikkeid, vo\u0303ib halvemal juhul olla siiski vaja ka siin tarbimist piirata."}, {"text_idx": "#000006", "text": "\"Kuigi Olkiluoto 3 ootamatu seiskumine on olulise ta\u0308htsusega, on su\u0308steemihaldurid selle vo\u0303imalusega arvestanud ning su\u0308steemi selle vastu kindlustanud,\" u\u0308tles Eesti su\u0308steemihalduri Elering pressiesindaja Elo Ellermaa ERR-ile. \"Tuumajaama avarii ei ta\u0308henda, et elektrit ja\u0308a\u0308b piirkonnas puudu, kuid kuna sellises olukorras rakendatakse su\u0308steemihaldurite reserve, on oluline, et samal ajal ei juhtuks mo\u0303ne teise suurema tootmisvo\u0303imsuse vo\u0303i u\u0308hendusega avariid, mis samuti eeldaks reservide rakendamist,\" selgitas ta."}, {"text_idx": "#000007", "text": "Olkiluoto kolmanda reaktori planeeritud peatamise korral oleks olukord sisuliselt nagu praegu, elektriturul on pakkumisi selle vo\u0303rra va\u0308hem, mis to\u0303ena\u0308oliselt to\u0303stab elektri hinda, lisas Eleringi esindaja."}, {"text_idx": "#000008", "text": "Planeeritust mitu korda kauem ehitatud Olkiluoto kolmandas reaktoris algas testtootmine sel aastal, kuid reaktoris avastati hiljuti toiteveepumpade kahjustused, mis lu\u0308kkasid jaama ka\u0308ikuandmise paar na\u0308dalat edasi ning oktoobris teatas jaama haldav ettevo\u0303te Teollisuuden Voima (TVO), et reaktor hakkab ta\u0308isvo\u0303imsusel to\u0308o\u0308le detsembri lo\u0303pus."}, {"text_idx": "#000009", "text": "Olkiluoto kolmandat reaktorit on ehitatud alates 2005. aastast. Algselt pidi see to\u0308o\u0308le hakkama aastal 2009, kuid tehnilised probleemid on po\u0303hjustanud palju hilinemisi."}, {"text_idx": "#000010", "text": "Reaktori vo\u0303imsus on 1600 megavatti (1,6 gigavatti), La\u0308a\u0308nemere riikide hiljutiste andmete kohaselt on regiooni keskmise talve maksimaalne tiputarbimine 182 gigavatti."}, {"text_idx": "#000012", "text": "Riigid on valmistunud Olkiluoto 3 erakorraliseks seiskumiseks"}, {"text_idx": "#000013", "text": "Ellermaa selgitas, et kui Olkiluoto kolmas reaktor seiskuks ootamatult ja piirkonnast kaoks 1,6 gigavatti tootmist, paneks see elektrisu\u0308steemi suure pinge alla, kuna puudu ja\u0308a\u0308vad tootmisvo\u0303imsus tuleks su\u0308steemis kiiresti asendada, et tootmine ja tarbimine ja\u0308a\u0308ksid tasakaalu, mis on elektrisu\u0308steemi ko\u0303ige olulisem parameeter."}, {"text_idx": "#000014", "text": "Tema so\u0303nul on Soome su\u0308steemihaldur Fingrid ja teised osapooled va\u0308lja to\u0308o\u0308tanud plaanid, mis minimeeriksid avarii mo\u0303ju su\u0308steemile. \"Konkreetsed tegevused so\u0303ltuvad tuumajaama tootmisvo\u0303imsusest ja ajast avarii hetkel, kuid peamisteks tegevusteks on suure osa tuumajaama toodangust asendamine su\u0308steemihalduri reservidega, Rootsi-Soome u\u0308lekande vo\u0303imsuse suurendamine, mille kaudu transporditakse kiireid reserve ning lepingute rakendamine, mille kohaselt on tarbijad no\u0303us Olkiluoto 3 avarii korral enda tarbimist 300 MW ulatuses va\u0308hendama,\" u\u0308tles Eleringi esindaja."}, {"text_idx": "#000015", "text": "\"Pa\u0308rast esmast su\u0308steemi tasakaalustamist saavad selle vo\u0303imsuse asendamiseks bilansihaldurid elektrit juurde hankida pa\u0308evasiseselt turult,\" lisas Ellermaa."}, {"text_idx": "#000016", "text": "Eesti on valmistunud ka muudeks riskideks"}, {"text_idx": "#000017", "text": "Eleringi pressiesindaja so\u0303nul on Olkiluoto 3 turule tulek selle talve jooksul siiski va\u0308ga oluline. \"Olgugi et me na\u0308eme, et ilma selleta oleks vo\u0303imalik regioonis ka tiputundidel tarbimine a\u0308ra katta, on regioonis veel palju teisi riske, mis vo\u0303ivad samaaegselt realiseeruda. Nii riik kui ka Elering on astunud olulisi samme riskide maandamiseks,\" ma\u0308rkis Ellermaa."}, {"text_idx": "#000018", "text": "Ta to\u0303i va\u0308lja, et valitsus on kehtestanud omaniku ootusena Eesti Energiale kohustuse tagada teatud elektritootmise vo\u0303imsuste olemasolu, kuid lisaks on Kiisa avariireservelektrijaamadesse varutud ta\u0308iendavalt ku\u0308tust, Po\u0303hjamaade su\u0308steemihalduritega so\u0303lmitud ta\u0308iendavate reservide vahetamise leping ning Enefit Poweriga sagedusreservide hankimise leping."}, {"text_idx": "#000019", "text": "\"Oleme valmistunud ja vajadusel valmis erakorraliseks desu\u0308nkroniseerimiseks Venemaa ja Valgevene elektrisu\u0308steemist,\" lisas Eleringi esindaja."}, {"text_idx": "#000020", "text": "Siiski on Elering koos Elektrileviga la\u0308bi mo\u0303elnud ka olukorra, kus tuleks elektritarbimist va\u0308ljalu\u0308litamiste abil piirama. Ning sellisel juhul hakataks esmaja\u0308rjekorras va\u0308lja lu\u0308litama elamupiirkondi nagu ra\u0308a\u0308kis septembris ERR-ile majandus- ja kommunikatsiooniministeeriumi (MKM) kriisireguleerimise osakonna juhataja Priit Saar."}, {"text_idx": "#000021", "text": "\"Kui peaks juhtuma halvim mitmete tegurite u\u0308heaegsel koosmo\u0303jul, siis oleme Elektrileviga kokku leppinud 200 megavati ulatuses tarbimist piirata alajaamade kaupa, mida vajadusel kahetunnise intervalliga roteeruvalt va\u0308lja lu\u0308litada,\" u\u0308tles Ellermaa."}, {"text_idx": "#000022", "text": "Riskid elektri varustuskindlusele on kasvanud"}, {"text_idx": "#000023", "text": "Ellermaa to\u0303i va\u0308lja, et La\u0308a\u0308nemere riikide su\u0308steemivo\u0303imekuse analu\u0308u\u0308side kohaselt on elektri varustuskindluse riskid regioonis kasvanud. \"So\u0303ja, elektrijaamade ku\u0308tustega varustatuse, reservuaaride madalate veetasemete ja juhitavate elektrijaamade vananemise koosmo\u0303jul ootab energeetikas ees keeruline talv,\" to\u0303des ta."}, {"text_idx": "#000024", "text": "Tema so\u0303nul on teadaolevaid tootmisvo\u0303imsusi La\u0308a\u0308nemere riikidel ku\u0308ll piisavalt, et katta elektriga ka va\u0308ga ku\u0308lma talve tiputarbimise tunnid, kuid varu on va\u0308ike ja seeto\u0303ttu on riskid tootmisvo\u0303imsuste puuduja\u0308a\u0308giks varasemast suuremad."}, {"text_idx": "#000025", "text": "Eleringi esindaja viitas, et turupo\u0303hiseid tootmisvo\u0303imsusi on regioonis talve tiputarbimise ajal umbes 196 gigavatti, mis ta\u0308hendab, et seda on keskmise talve u\u0308ksikutest tiputarbimise tundidest umbes 14 gigavati (8 protsendi) vo\u0303rra rohkem ning ku\u0308lma talve tiputarbimisest umbes 5 gigavati (3 protsendi) vo\u0303rra rohkem."}, {"text_idx": "#000026", "text": "\"Elering teeb va\u0308ga tihedat koosto\u0308o\u0308d teiste riikide su\u0308steemihalduritega, sest u\u0308le riigipiiride koosto\u0308o\u0308 on eeloleval talvel eriti oluline. Kui su\u0308steemihaldurid na\u0308evad, et elektri ka\u0308ttesaadavus vo\u0303ib olla piiratud, tehakse koosto\u0308o\u0308d vo\u0303imalike negatiivsete mo\u0303jude minimeerimiseks tarbijatele. Su\u0308steemihaldurite u\u0308hine ekspertgrupp ja\u0308tkab su\u0308steemivo\u0303imekuse analu\u0308u\u0308si, et tuvastada mistahes u\u0308lepiirilised mo\u0303jud,\" ma\u0308rkis Ellermaa."}, {"text_idx": "#000027", "text": "Ka majandus- ja kommunikatsiooniministeeriumi (MKM) esindaja ro\u0303hutas Eesti koosto\u0308o\u0308d teiste riikidega siinse energiavarustuse tagamiseks."}, {"text_idx": "#000028", "text": "\"Me ei ole energiakriisis u\u0308ksi, samamoodi on ko\u0303rgendatud valmisolekus ka teised Euroopa riigid. Riikide vahel on hea koosto\u0308o\u0308 nii ministeeriumite kui su\u0308steemihaldurite vahel. Ta\u0308htis on olla valmis riskide vo\u0303imalikuks realiseerumiseks, samuti on oluline olla selleks valmis ka kodudes ja ettevo\u0303tetes,\" u\u0308tles MKM-i pressiesindaja Kadri Laube ERR-ile."}, {"text_idx": "#000029", "text": "\"Kuigi elektrienergia tootmisvo\u0303imsusi on La\u0308a\u0308nemere riikide regioonis tarbimise katmiseks piisavalt, on kasvanud vo\u0303imalikud riskid nii Eesti kui Euroopa energiavarustuses. Seda olulisem on Olkiluoto 3 turuletulek selle talve jooksul, sest iga lisamegavatt regiooni elektrisu\u0308steemis aitab riske maandada,\" ma\u0308rkis ta."}, {"text_idx": "#000030", "text": "Ministeeriumi esindaja so\u0303nul on sel talvel senisest veelgi olulisem po\u0308o\u0308rata ta\u0308helepanu ka energiasa\u0308a\u0308stule ning vo\u0303imalusel tarbimise juhtimisele."}, {"text_idx": "#000031", "text": "\"Ta\u0308nuva\u0308a\u0308rne on, et paljud asutused ja kodutarbijad on ka juba praegu enda vo\u0303imalikud energiasa\u0308a\u0308stukohad va\u0308lja selgitanud ning vo\u0303imalusel energiat kokku hoidnud. Keerulise olukorra to\u0303ttu energiaturgudel on energiahinnad kasvanud ning selle mo\u0303jude leevendamiseks on riik va\u0308lja to\u0308o\u0308tanud erinevad automaatsed energiahindade hu\u0308vitised ning elektri universaalteenuse,\" u\u0308tles Laube."}, {"text_idx": "#000033", "text": "Universaalpaketi tulekuga on kasvanud elektri tiputarbimine"}, {"text_idx": "#000034", "text": "Elering: elektri tiputarbimise saab tootmisega katta ka ku\u0308lmal talvel"}, {"text_idx": "#000035", "text": "TVO: Olkiluoto kolmas reaktor hakkab ta\u0308isvo\u0303imsusel to\u0308o\u0308le detsembri lo\u0303pus"}, {"text_idx": "#000036", "text": "Toiteveepumpade kahjustused lu\u0308kkavad Olkiluoto kolmanda reaktori ka\u0308ikuandmise edasi"}, {"text_idx": "#000038", "text": "Olkiluoto kolmas reaktor ei tooda oktoobri lo\u0303puni elektrit"}, {"text_idx": "#000039", "text": "Elektri ja gaasi hinna languse taga on eelko\u0303ige soe ja tuuline ilm"}, {"text_idx": "#000040", "text": "Olkiluoto kolmas reaktor saavutas esimest korda ta\u0308isvo\u0303imsuse"}, {"text_idx": "#000042", "text": "Veskima\u0308gi: halvimal juhul vo\u0303ib elektrita ja\u0308a\u0308da kaheks tunniks"}, {"text_idx": "#000043", "text": "Elektrinappuse korral ja\u0308a\u0308vad esimesena vooluta elamud"}, {"text_idx": "#000044", "text": "Soome keskkonnakaitsjad ei ole enam aktiivselt tuumaenergia vastu"}, {"text_idx": "#000045", "text": "Energiaso\u0303ltumatuse kihk lo\u0308o\u0308b maa-armastajad kahte lehte"}, {"text_idx": "#000046", "text": "Soome ka\u0308ivitas neljapa\u0308eval kaks varuelektrijaama"}, {"text_idx": "#000047", "text": "Olkiluoto kolmanda reaktori tootmisvo\u0303imsust vo\u0303ib to\u0303sta u\u0308le 60 protsendi"}, {"text_idx": "#000048", "text": "Sikkut: Eestis pole elektrikatkestused to\u0303ena\u0308olised, kuid risk on kasvanud"}, {"text_idx": "#000049", "text": "Fingrid: Soomel ei pruugi talvel elektrit ja\u0308tkuda"}, {"text_idx": "#000050", "text": "Eesti kirjanduse pa\u0308eva algus Toompeal"}, {"text_idx": "#000051", "text": "Shiffrin jo\u0303udis vo\u0303idu kaugusele ko\u0303igi aegade rekordi kordamisest"}, {"text_idx": "#000052", "text": "Kunstnik Epp Margna paneb regilaulud lo\u0303uendile"}, {"text_idx": "#000053", "text": "EKRE lubab laenude ja tulumaksu sidumist laste arvuga"}, {"text_idx": "#000054", "text": "Ukraina andmeil plaanib Venemaa la\u0308hiajal uut suurpealetungi"}, {"text_idx": "#000058", "text": "Servikahur Sabalenka vo\u0303itis karja\u0308a\u0308ri esimese sla\u0308mmitiitli"}, {"text_idx": "#000060", "text": "Ukraina su\u0308u\u0308distab ROK-i Venemaa poliitika toetamises"}, {"text_idx": "#000061", "text": "Tarmu Tammerk: valimiste kajastamisest ERR-is"}, {"text_idx": "#000062", "text": "So\u0303ja 338. pa\u0308ev: Briti luure hinnangul Venemaa liialdab jutuga oma edust"}, {"text_idx": "#000063", "text": "Bloomberg: Venemaa valmistub suurpealetungiks veebruaris vo\u0303i ma\u0308rtsis"}, {"text_idx": "#000064", "text": "So\u0303jaline abi jo\u0303uab Ukrainasse mujaltki kui vaid la\u0308a\u0308neriikidest"}, {"text_idx": "#000066", "text": "Esimene kandidaatidega ku\u0308sitlus na\u0308itab suurimat toetust Reformierakonnale"}, {"text_idx": "#000067", "text": "Analu\u0308u\u0308tik: Kreml usub, et saab Vene rahva apaatia najal so\u0303da ja\u0308tkata"}, {"text_idx": "#000068", "text": "USA o\u0303hujo\u0303udude kindral: so\u0303da Hiinaga vo\u0303ib puhkeda juba 2025. aastal"}, {"text_idx": "#000069", "text": "Kaitseministeerium soovib mu\u0308u\u0308a Tallinna kesklinnas asuva hoone"}, {"text_idx": "#000070", "text": "Na\u0308dalavahetus toob paiguti lund ja lo\u0308rtsi"}, {"text_idx": "#000072", "text": "Poole sajandiga vo\u0303ivad kaduda kohanimedest pea pooled"}, {"text_idx": "#000076", "text": "Galerii: \"Rakett 69\" osalised o\u0303pivad meeskonnato\u0308o\u0308d"}, {"text_idx": "#000077", "text": "Eesti tahab va\u0308ltida Euroopa u\u0308histuru killustumist"}, {"text_idx": "#000079", "text": "USA tehnoloogiaettevo\u0303tetest kaob tuhandeid to\u0308o\u0308kohti"}, {"text_idx": "#000080", "text": "Grosberg: Venemaa suudab ta\u0308ppismoona juurde toota"}, {"text_idx": "#000081", "text": "Express Post lo\u0303petab ajakirjandusva\u0308ljaannete kojukande"}, {"text_idx": "#000082", "text": "Narvas ootab muutmist veel mitu ta\u0308navanime"}]